**Juha Vuori** (s. 31. maaliskuuta 1975 Ulvila) on suomalainen jääkiekkovalmentaja ja entinen laitahyökkääjä. Hän on Itävallan IceHL-liigassa pelaavan Klagenfurter AC:n apuvalmentaja.

Pelaajaura
----------

Vuori oli Porin Ässien kasvatti. Hän voitti joukkueessa A-nuorten SM-pronssia vuonna 1993. Kaudella 1994–1995 Vuori sijoittui HIFK:n Jarkko Ruudun kanssa A-nuorten SM-liigan pistepörssissä toiseksi JYPin Juho Jokisen jälkeen. Kaudella 1995–1996 hän sijoittui siinä tehoilla 14+19=33 yhdeksänneksi ja voitti myös Ässien sisäisen pistepörssin. Joukkue joutui keväällä 1996 A-nuorten SM-liigan karsintoihin, mutta onnistui säilyttämään sarjapaikkansa. Vuori voitti koko karsintasarjan pistepörssin tekemällä 14 ottelussa tehot 11+14=25. Samalla kaudella hän pelasi myös viisi SM-liigaottelua ilman tehopisteitä.

Kauden 1996–1997 Vuori pelasi I-divisioonajoukkue Kokkolan Hermeksessä, jonka kolmanneksi paras pistemies hän oli Aleksandrs Matjevskisin ja Marko Lapinkosken jälkeen tehoilla 11+23=34. Vuori kävi vuodet 1997–2000 Bostonin yliopistoa. Kaudella 2003–2004 hän pelasi vielä kuusi Suomi-sarjaottelua Heinolan Kiekossa, jotka jäivät Vuoren pelaajauran viimeisiksi.

Valmentajaura
-------------

Vuori suoritti Bostonin yliopistossa valmennuksen/liikuntatieteiden maisterin tutkinnon ja kävi myös Haaga-Helia ammattikorkeakoulua Vierumäellä, jossa hän opetti myös valmentajatutkintoon tähdänneitä opiskelijoita.

Bostonin yliopistossa opiskelun jälkeen Juha toimi valmentajana paikallisissa yliopistosarjoissa sekä toiminnan kehittäjänä Yhdysvaltain jääkiekkoliitossa Massachusettsin osavaltiossa. 

Vuosina 2005–2008 Vuori toimi Suomen alle 20-vuotiaiden maajoukkueen apuvalmentajana. Hän oli voittamassa MM-pronssia vuonna 2006. Kaudella 2007–2008 Vuori toimi myös SM-liigajoukkue Lahden Pelicansin videovalmentajana.

Kaudesta 2008–2009 Vuori on toiminut SM-liigajoukkue Rauman Lukon apuvalmentajana. Hän teki huhtikuussa 2008 2+2-vuotisen sopimuksen joukkueen kanssa. 1.1.2012 Juha Vuori nimettiin Rauman Lukon päävalmentajaksi, edellisen päävalmentajan Rauli Uraman jätettyä joukkueen kesken kauden. Sopimus solmittiin kauden 2011–2012 loppuun.

Kaudeksi 2016–2017 Vuori nimettiin Rauman Lukon päävalmentajaksi, mutta sai potkut marraskuun 2016 puolivälissä Lukon siihen asti vaisusti menneen kauden takia, ja Vuoren päävalmentajan paikalla korvasi Kari Heikkilä.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 1995–1996 | Ässät | SM-liiga | 5 | 0 | 0 | 0 | 0 | – | – | – | – | – |
| 1996–1997 | Hermes | I-divisioona | 44 | 11 | 23 | 34 | 26 | 3 | 0 | 0 | 0 | 8 |
| 1997–1998 | Boston Univ. | NCAA | 36 | 10 | 7 | 17 | 22 | – | – | – | – | – |
| 1998–1999 | Boston Univ. | NCAA | 35 | 4 | 14 | 18 | 40 | – | – | – | – | – |
| 1999–2000 | Boston Univ. | NCAA | 17 | 0 | 3 | 3 | 18 | – | – | – | – | – |
| 2003–2004 | HeKi | Suomi-sarja | 6 | 1 | 2 | 3 | 10 | – | – | – | – | – |
| 1 kausi | yhteensä | SM-liiga | 5 | 0 | 0 | 0 | 0 | – | – | – | – | – |

Lähteet
-------

* Juha Vuori (valmentaja) The Internet Hockey Databasessa (englanniksi)
* Juha Vuori (valmentaja) Eurohockey-sivustolla (englanniksi)
* Juha Vuori (valmentaja) *Elite Prospects*. Everysport Media Group AB.  (englanniksi)

### Viitteet

1. ↑  Team: EC-KAC 2021/22 KAC. Viitattu 13.12.2021. (saksaksi)
2. ↑  Paasi, Jussi & Uusitalo, Timo: Kultasormi Petri Matikaista hehkutetaan Keski-Euroopassa "nerona" – Matikainen ihmettelee, miksi Suomessa ei enää arvosteta kokenutta valmentajaa *Yle Uutiset*.  26.4.2021. Viitattu 13.12.2021.
3. 1 2 3 4 5 6  Elite Prospects
4. ↑  LUKON VALMENTAJAT NIMETTY  16.4.2008. Rauman Lukko. Viitattu 11.7.2011.

Lukko – SM-liiga
9 Stenqvist |
11 Reunanen |
16 Ylitalo |
17 Pa. Westerholm |
20 Nyman |
24 Krannila |
27 Po. Westerholm |
29 Suni |
34 Harvey |
38 Almari |
39 Tieksola |
41 Burke |
42 Abt |
48 Ikonen |
51 Korkka |
57 Brook |
60 Lebedeff |
62 Mattila |
64 Kainulainen |
71 Ervasti |
72 Piipponen |
92 Repo |
93 Nieminen |
97 Fontaine  

Valmentajat Lämsä – Kauvosaari – Hämäläinen – Vuorio – Hakkarainen – Pasanen – Kuosmanen